Case ID: 1136197
Sentence 1: İşin halları: Məhkəmənin hökmünə görə Məhkum istintaqa məlum olmayan vaxtda, şəraitdə və mənbədən qəsdən tamah niyyəti ilə, yəni qazanc əldə etmək üçün Azərbaycan Respublikası ərazisində dövriyyəsi qadağan edilən 02 ədəd polietilen, 01 ədəd folqa material bükümlərdə qablaşdırılmış külli miqdarda psixotrop maddə olan 5,336 qram metamfetamini, narkotik vasitə olan təmiz halda çəkisi 02 ədəd polietilen material bükümlərdə qablaşdırılmış 2,795 qram tiryəki, 01 ədəd damalı kağızda, 01 ədəd sellofan material bükümdə qablaşdırılmış narkotik vasitə olan təmiz halda çəkisi 1,337 qram heroini qanunsuz olaraq satış məqsədi ilə əldə edib, saxlayıb daşımış, bundan başqa, o, təkrarən, qəsdən tamah niyyəti ilə, yəni qazanc əldə etmək üçün şəxsiyyəti istintaqa Saleh adı ilə məlum olan İran İslam Respublikası vətəndaşı, İran İslam Respublikası vətəndaşları X11, X7, X10 və qeyriləri ilə cinayət əlaqəsinə girərək qabaqcadan əlbir olan bir qrup şəxs halında külli miqdarda narkotik vasitələrin və psixotrop maddənin satış məqsədi ilə qanunsuz olaraq əldə edilməsi, saxlanması və daşınaraq qaçaqmalçılıq yolu ilə İran İslam Respublikasından Azərbaycan Respublikasına gətirilməsi ilə bağlı razılıq əldə etmiş, əldə olunmuş razılığa və ümumi cinayətkar niyyətə uyğun olaraq cinayətkar qrupun üzvləri, İran İslam Respublikası vətəndaşları X7 və X10 qabaqcadan əlbir olan bir qrup şəxs halında İran İslam Respublikasında 01 ədəd bağlamada 02 ədəd polietilen bükümlərdə qablaşdırılmış külli miqdarda narkotik vasitələr-təmiz halda çəkisi 564,483 qram tiryəki, 04 ədəd polietilen material bükümlərdə qablaşdırılmış 1183,962 qram heroini, 02 ədəd sellofan torbada qablaşdırılmış 635 qram qrurudulmuş marixuananı, Azərbaycan Respublikası ərazisində dövriyyəsi qadağan edilən külli miqdarda psixotrop maddə olan 01 ədəd çəhrayı rəngli polietilen bükümdə qablaşdırılmış 245,675 qram metamfetamini və 01 ədəd sellofan torbacıqda təsir maddəsinin ümumi miqdarı 0,4 qram təşkil edən 10 həbdə "M 40" metadonu qanunsuz olaraq satış məqsədilə əldə edib, saxlamış, xx xxxxxx 2018-ci il tarixdə gecə saat 23 radələrində qabaqcadan əlbir olan bir qrup şəxs halında Azərbaycan Respublikasının mühafizə olunan dövlət sərhədini qəsdən qanunsuz olaraq dövlət sərhədinin nəzarət buraxılış məntəqələrindən kənarda, yəni Dövlət Sərhəd Xidmətinin N nömrəli hərbi hissəsinin Füzuli rayonunda yerləşən 19-cu sərhəd zastavasının xidməti sahəsindən, Azərbaycan Respublikasının gömrük sərhədindən, gömrük nəzarətindən kənar qaçaqmalçılıq yolu ilə İran İslam Respublikasından Azərbaycan Respublikasının ərazisinə daşımaqla gətirmiş və Füzuli rayonu Bala Bəhmənli kəndi ərazisində gizlətmişlər.